NaiveNeuron/SloPal huggingface dataset:
Matovič, Igor, poslanec NR SR (2013-03-26):
Iba vám chcem zaďakovať za celkom teda takú živú rozpravu, aj keď do rozpravy sa moc ľudí neprihlásilo, aj keď vidím teda, že niektorých ľudí moje tretie vystúpenie v rade vyrušilo. Hovorím, som presvedčený o správnosti tohto riešenia. Ja pevne verím, že raz na Slovensku platiť bude, aj keď sa to niekomu nepáči. Potom možno už budem bradatý a možno nebudem v politike, ale jednoducho niečo také platiť bude. Napriek tomu, aj keď to neschválite, čo by som bol veľmi rád, žeby ste to schválili, my touto cestou pôjdeme. My všetci pôjdeme na koniec kandidátky a budeme skladať účty našim voličom, lebo myslíme si, že nemalo by to byť tak, ako hovorí Tóno Martvoň, že ľudia volia politické strany. Ale ľudia v prvom rade volia ľudí, ktorí možno sú reprezentanti programu politických strán. Takže ten systém sme prišli do politiky opraviť a urobíme všetko pre to, aby sme ho opravili. Díky moc.
Bugár, Béla, podpredseda NR SR (2017-06-14):
Na vystúpenie pána poslanca s faktickými poznámkami piati. Končím možnosť sa prihlásiť. Nech sa páči, pán poslanec Mizík.
Simon, Zsolt, poslanec NR SR (2014-09-10):
Ďakujem pekne, pani kolegyňa, v plnej miere s tebou sa stotožňujem a musím povedať, že táto novela je len účelová a odvádza pozornosť od toho, že pán minister Žiga kdesi svojím zákonom zlyhal. SMER nám ukázal na minulej schôdzi alebo resp. predtým nám ukázal, že je možné zákonom zakázať ťažbu uránu, povoliť ju len v prípade, keď občania s tým budú súhlasiť v referende. Dnes na túto schôdzu ide zákon z dielne kolegýň a kolegov zo SMER-u tiež týkajúci sa volebnej kampane, ťažba zlata kyanidovou metódou. Tam už táto metóda pôvodne navrhnutá bola, ale na výbore už bola vypustená, to znamená, že nadobro sa zákonom zakazuje akákoľvek ťažba s využitím kyanidu. To znamená, že keď chce vláda a SMER zakázať čokoľvek, tak má na to legitímny spôsob urobiť aj bez zmeny ústavy. Ale vy ste sa, ale pán minister a vláda sa uchýlila k účelovej zmene ústavy, lebo chce prekryť to, že nevie vládnuť. Je opojená mocou a dnes vďaka arogancii moci, ktorú ste prejavili včera a dnes pri opozičných návrhoch, sa, mám obavy, že táto vaša snaha v tomto prípade sa otočí voči SMER-u a zmena ústavy neprejde. A ja dúfam, že v tejto podobe to neprejde, a bude to výsledok vašej arogancie.
Kollár, Boris, predseda NR SR (2022-02-02):
S ďalšou faktickou pán poslanec Kočiš.
Fico, Robert, predseda vlády SR (2015-11-26):
(Premiér sa ukláňa, smiech a potlesk.) Pán poslanec Mikloško, ďakujem, že zachraňujete česť slovenskej opozície. Vážená pani podpredsedníčka Národnej rady, vážená Národná rada, členovia vlády, dovoľte mi, aby som podľa rokovacieho poriadku Národnej rady najskôr ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Z dôvodu zahraničnej pracovnej cesty je neprítomný podpredseda vlády, minister financií Peter Kažimír a zastupuje ho minister školstva, vedy, výskumu a športu Juraj Draxler. Z dôvodu pracovnej cesty je neprítomný minister zdravotníctva Viliam Čislák, zastupuje ho minister práce, sociálnych vecí a rodiny Ján Richter. Na zahraničnej pracovnej ceste v Číne je minister pôdohospodárstva a rozvoja vidieka Ľubomír Jahnátek. Zastupuje ho minister životného prostredia Peter Žiga. Ďalej na zahraničnej pracovnej ceste v Španielsku je podpredseda vlády, minister zahraničných vecí a európskych záležitostí Miroslav Lajčák, zastupuje ho, v danom prípade nie je potrebné ho zastupovať, pretože nie sú na neho žiadne otázky. Otázky nie sú ani na podpredsedu vlády pre investície Ľubomíra Vážneho a na ministra hospodárstva Vazila Hudáka. Pani podpredsedníčka, ja som pripravený v časovom limite odpovedať na otázky postavené poslancami Národnej rady.
Pellegrini, Peter, predseda NR SR (2014-12-02):
Prezentujme sa a hlasujme o návrhu zákona ako o celku. (Hlasovanie.) Prítomných 127 poslancov, za 79, zdržalo sa 48. Konštatujem, že Národná rada Slovenskej republiky schválila vládny návrh novely zákona č. 414/0212 Z. z. o obchodovaní s emisnými kvótami . Opäť poprosím vás, pán poslanec, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa zákon č. 364/2004 Z. z. o vodách (tlač 1051). Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony , tlač 1051.)
Laurenčík, Milan, podpredseda NR SR (2021-09-22):
Poslednú faktickú poznámku k tomuto príspevku má pán poslanec Štefan Kuffa. Nech sa páči.
Stohlová, Tamara, poslankyňa NR SR (2024-01-24):
Ďakujem pekne za slovo. Ďakujem, pán poslanec, za kvalitné zhrnutie. Hovorili ste o tých podmienkach skráteného legislatívneho konania, a teda kedy je možné, aby sa takýmto spôsobom o zákone jednalo, že musí byť riziko alebo hroziť ohrozenie ľudských práv alebo bezpečnosti krajiny, alebo musia hroziť mimoriadne hospodárske škody. A ilustrovali ste aj to, že jednoducho vláda nie je schopná preukázať, že by sme takejto situácii čelili, pretože jej nečelíme. A namiesto toho používajú nesprávnu argumentáciu, hovoria o transpozíciách starých smerníc, ešte aj to robia zlým spôsobom, hovoria o humanizácii trestov napriek tomu, že akoby, ten trend je tu už dlhodobo, nie je to mimoriadna udalosť, ktorá by sa nedala očakávať alebo predvídať, a je teda úplne zjavné, že je to celé len akoby výhovorka, toto je z ich strany nejaká fraška, niečo ako pretvárka, ešte aj nekvalitne pripravená. No a celá tá motivácia je úplne zjavná, a to je tá, aby pomohli svojim vlastným kumpánom, ľuďom, proste ktorí sú súčasťou nejakej ich bubliny, s ktorými majú nejaké spoločné záujmy a, naopak, aby sa zbavili tých kvázi problémových, teda v ich očiach problémových, pretože v skutočnosti sú to tí ľudia, ktorí si robia svoju prácu a robia ju kvalitne, a to je ten problém, ktorý s nimi majú. Pre mňa, ako som tu už viackrát spomínala, je nepochopiteľné, čo všetko sú ochotní pri tom riskovať, doslova stabilitu krajiny, fungovanie právneho štátu, riskujú zvýšenie kriminality na Slovensku, že sa stane Slovensko destináciou napríklad pre organizovaný zločin.
Drobný, Stanislav, poslanec NR SR (2017-11-30):
Nasledujúca interpelácia je určená taktiež ministrovi vnútra Robertovi Kaliňákovi. Vážený pán minister, v súlade s čl. 80 Ústavy Slovenskej republiky a § 129 rokovacieho poriadku Národnej rady Slovenskej republiky si vám dovoľujem podať nasledovnú interpeláciu: Počas posledných týždňov priniesli médiá informáciu o údajnom udelení sankcie Ministerstvu vnútra Slovenskej republiky za pochybenia pri verejných obstarávaniach. Ministerstvo sa k situácii postavilo veľmi neurčito a neposkytlo občanom Slovenskej republiky žiadne bližšie informácie. Tlačový odbor Ministerstva vnútra Slovenskej republiky iba uviedol, že mediálne zverejnené informácie sú nepochopené a že ide o tzv. korekcie na základe čerpania eurofondov. Občania Slovenskej republiky si zaslúži jasné odpovede, koľko finančných prostriedkov z rozpočtu ministerstva vnútra bolo uhradených v súvislosti s pochybením ministerstva. V tejto súvislosti si vám preto dovolím položiť nasledovné otázky: 1. Boli Ministerstvu vnútra Slovenskej republiky od roku 2006 udelené sankcie kompetentnými slovenskými alebo zahraničnými orgánmi? 2. Ak áno, o aké sankcie išlo? Prečo boli udelené? A v akom stave je ich zaplatenie? Ďakujem za pozornosť.
Matovič, Igor, poslanec NR SR (2012-09-14):
Pán poslanec Kaník, ja nespochybňujem, že je namieste od pravice, aby varovala pred zmenami, ktoré presadzuje SMER pri Zákonníku práce, ale hovoril som o tom, že pravica zároveň nesmie zabúdať na to, že svojím nezodpovedným správaním sa umožnila, aby vo voľbách vyhral SMER a dnes úplne legitímne navrhoval zmeny, na ktoré ho ľudia vo voľbách zvolili. Takže nesmie to byť iba o tom, že teraz kritizovať, kritizovať, ale nezabudnúť aj na históriu svoju vlastnú, že pravica umožnila, že dnes SMER robí to, čo robí. Pán poslanec Přidal, ja nehovorím o zlej ľavici a zlej pravici, hovoril som iba o tom, že aby pravica nezabudla na to, že ona hodila moc o zem a SMER ju zdvihol. A o ľavici hovorím zase, že nesmie zabúdať na to, že nemôže hovoriť, že ide meniť škaredý zákon, ktorý prijala pravica, keď vlastne ľavica ho umožnila prijať. A čo sa týka tej otázky, ktorú tu opakovane hovoríte, že mal by som povedať, že kto mi ponúkal tých 20 mil. eur, tak ja vám to poviem teda, chcel som vám to povedať inak, ale poviem vám to z tohto miesta. Viete, pán poslanec Přidal, v Trnave sa hovorí o vás, že ste vyberali percentá za to, že ste umiestňovali ľudí do úradov. A ja by som sa z tohto miesta chcel teda opýtať vás verejne, aké to boli percentá, akým spôsobom ste ich vyberali, a teda koľko takýmto spôsobom ste prípadne zarobili. Veľmi rád si vypočujem odpoveď.
Zmajkovičová, Renáta, podpredsedníčka NR SR (2014-03-19):
S faktickými poznámkami štyria poslanci. Uzatváram možnosť prihlásiť sa. Pán poslanec Brocka.
Pellegrini, Peter, predseda NR SR (2015-06-18):
Pán poslanec Huba.
Chren, Martin, poslanec NR SR (2015-05-07):
Vážená pani predsedajúca, ja by som chcel dať procedurálny návrh, aby to hlasovanie o uznesení bolo vyhlásené za zmätočné a aby sa k nemu otvorila aj rozprava. Ja som tiež nehlasoval, aj keď som chcel, ale mali sme pripravený pozmeňujúci návrh, kde sme chceli upraviť text tohto uznesenia tak, aby okrem zločinov fašizmu odsúdil aj zločiny komunizmu, a nebolo nám umožnené tento návrh uviesť. (Sústavný ruch v sále.)
Šutaj Eštok, Matúš, poslanec NR SR (2021-02-03):
Ďakujem pekne za slovo. Pán podpredseda, na úvod musím oceniť váš pomerne konštruktívny prejav a slušné vystupovanie. Musím vám však povedať, že pýtate sa nás, čo ponúkame. No odpovedám vám, že akákoľvek ponuka iná od tej vašej je lepšia, pretože ponuka, ktorú ponúka vaša vláda, je ponukou chaosu, je ponukou amaterizmu, je ponukou plagiátorstva a je ponukou aj papaláša a jedného šialenca, ktorý tu prijíma rozhodnutia, ktoré vy a vaša vládna koalícia schvaľujete ako na bežiacom páse silou 95 hlasovacích automatov. Hovoríte o tom, že celý svet súperí s krízou, s koronakrízou, áno, máte pravdu. Celý svet súperí s koronakrízou, len Slovensko súperí s Igorom Matovičom. To je vyjadrenie pani prezidentky Zuzany Čaputovej, nie moje. Asi ste si nevšimli, že Slovensko je najhoršie na svete, čo sa týka počtu úmrtí, a môže za to vaša vláda. Vaša vláda môže za to, že tu máme už takmer 5 000 úmrtí spôsobených COVID-om a váš premiér Igor Matovič tieto slová potvrdil. Ak označujete vyjadrenia jeho k priznaniu za to, že mohol zabrániť 4 300 mŕtvym, za hlúpe slová, tak, prosím, nehovorte tu na plénu toto, ale povedzte jemu, že je hlupák a že je zodpovedný za to, že tých 4 300 mŕtvych tu máme, lebo mŕtvi nemuseli byť. Rovnako mu povedzte, že je hlupák, keď spôsobil ekonomické škody vo výške 1 mld. Nehovorte to nám, majte takú odvahu, povedzte to jemu, Igor Matovič, si hlupák, tým, čo hovoríš, si za to zodpovedný. Ďakujem pekne.
Farkašovský, Karol, poslanec NR SR (2024-06-12):
Termín hlasovania navrhujem dnes o jedenástej hodine. Ďakujem.
Žiga, Peter, podpredseda NR SR (2024-09-11):
Prezentujme sa a hlasujme, prosím. (Hlasovanie). 143 prítomných, 78 za, 64 sa zdržalo, 1 nehlasoval. Návrh sme schválili.
Blaha, Ľuboš, podpredseda NR SR (2023-12-07):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Danielovi Karasovi. Nech sa páči, pán poslanec.
Hrnčiar, Andrej, podpredseda NR SR (2019-01-29):
Pán poslanec Budaj, ja vám zoberiem slovo, reagujte na pána Grendela. Neporušujte rokovací poriadok! Ja som zhovievavý k opozícii.
Bugár, Béla, podpredseda NR SR (2018-02-13):
Na vystúpenie pána poslanca traja. Pán poslanec Mizík.
Kišš, Štefan, poslanec NR SR (2023-12-06):
Ďakujem pekne. Dôvod bol, že som sa nevidel na tej tabuli, tak som myslel, že mi to stiahlo, tak som stlačil ešte raz. Pardon, ospravedlňujem sa a ďakujem pekne za, za možnosť vystúpiť. Ja by som tiež chcel odporučiť pánovi ministrovi financií, aby sa pozrel na správu Národnej banky Slovenska o finančnej stabilite, ktorá okrem iného konštatuje: „Miera nesplácaných hypoték je na úrovni 1,1 %, čo je najmenej za posledné roky a ani mierny nárast do roku 2026 sa stále nebude vymykať dlhodobým priemerom," odhaduje teda Národná banka. A teda len toto moje krátke vystúpenie, len teda by som rád ukončil otázkou, či teda, pán minister, alebo v centrále SMER-u, a teda nie na ministerstve financií, pretože zjavne tento nápad vznikol, vznikol v politickej centrále, či teda nesúhlasíte s takýmto konštatovaním alebo čo je potom dôvod toho, že ideme minúť 130 miliónov eur daňovníkov, všetkých daňovníkov, aj tých, ktorí nemajú hypotéky, na takto zjavne nafúknutý problém. Ďakujem pekne.
P. Paška, predseda NR SR: (2010-02-09):
(Hlasovanie.) 136 prítomných, 89 za, 2 proti, 42 sa zdržalo, 3 nehlasovali. Návrh sme postúpili do druhého čítania.
Dostál, Ondrej, poslanec NR SR (2021-12-02):
Pán poslanec Gyimesi, ja som, ja mám také déja vu, lebo sa mi zdá, že už som to o tom africkom more dnes počul, tak sa teda len chcem spýtať, či naozaj mám len déja vu alebo teda opäť ideme ďalší pozmeňovák dávať, ktorý sa týka afrického moru, lebo ja z toho vystúpenia som to, som to nepochopil celkom.
Blanár, Juraj, podpredseda NR SR (2023-03-17):
Pán poslanec Šefčík.
Šeliga, Juraj, podpredseda NR SR (2020-04-01):
Ďakujem veľmi pekne. V rozprave vystúpili všetci prihlásení, preto vyhlasujem všeobecnú rozpravu za skončenú. Chcem sa spýtať, pán minister, ako navrhovateľ chcete zaujať stanovisko k rozprave? (Reakcia ministra vnútra.) Nech sa páči.
Blanár, Juraj, podpredseda NR SR (2020-12-08):
Reakciou na faktické poznámky pán Marian Kotleba.
P. Hrušovský, predseda NR SR: (2004-12-02):
(Hlasovanie.) 137 prítomných, 132 za, 1 proti, 3 sa zdržali, 1 nehlasoval. Návrh pani poslankyne Rusnákovej sme schválili. Ďalší návrh. E. Rusnáková, poslankyňa: Ďalšie návrhy, pán predseda, neboli. Odhlasovali sme všetky body spoločnej správy aj pozmeňujúce návrhy z rozpravy.
B. Bugár, podpredseda NR SR: (2005-06-24):
(Hlasovanie.) Prítomných 132, za 45, proti 27, zdržalo sa 60 poslancov. Konštatujem, že ani bod číslo 32 sme neschválili. Moment, chvíľku by sme mali počkať, lebo pánovi poslancovi Kovarčíkovi asi zmenia kartu a dostane náhradnú, no to nie je maďarská karta, pán poslanec, verte mi. Vážené panie poslankyne, vážení páni poslanci, žiadam vás, aby ste si vybrali karty z hlasovacieho zariadenia, znovu zasunuli a technici musia prekontrolovať, či všetko je v poriadku, lebo systém signalizuje kartu pána poslanca a tá karta je už dávno vybratá zo systému. Takže pán poslanec Kovarčík, v poriadku? Pán poslanec, no vidíte, nemáte problémy len v Nitre, ale už aj tu. (Ruch v rokovacej sále.) Takže môžeme pokračovať, nech sa páči, pán predseda výboru. (Ruch v sále.) Ešte že som nepočul! (Ruch v sále. Smiech.) V Nitre my nemáme problémy, len pán poslanec Kovarčík. (Hlas v rokovacej sále.) Nech sa páči, pán poslanec, lebo ak budeme rozoberať jednotlivé okresy, tak sa nedostaneme domov ani v pondelok. J. Drgonec, poslanec: Takže prosím vás, vrátime sa k spoločnej správe. Budeme spoločne hlasovať o bodoch 22, 30, 31 a 37 s návrhom gestorského výboru neschváliť.
Šipoš, Michal, poslanec NR SR (2020-03-20):
Ďakujem pekne za slovo. Ja by som chcel poprosiť pána poslanca Fica, ja rozumiem tomu, že on potreboval sa prihovoriť svojim voličom a potreboval im povedať to, že niekto tu je mafián a niekto je veľmi zlý človek a potreboval dať ten politický svoj odkaz. Ale ja by som chcel odkázať aj všetkým iným ľuďom, ktorí nevolili SMER, ktorí volili aj iné strany, aby si jednoducho uvedomili aj to, čo už v minulosti Robert Fico povedal a nedodržal. Bol tu jeden výrok o tom, ako hovoril, že on už v roku 2014 v politike nebude. Pokiaľ viem, stále tu sedí, je tu. Potom tu bol ďalší výrok, ktorý spomínal pán Sulík, pán Pčolinský, v TA3, kde hovoril, že on keby už bol, raz skončila jeho moc, on by si nesadol do opozičnej lavice a nevykrikoval by. To bol druhý sľub, resp. druhá jeho veta, ktorú hovoril a nedodržal ju. A čo sa týka pána Blahu, pána poslanca Blahu, tak keď nechodí pán poslanec Fico na Facebook, tak ja mu odporúčam, aby si išiel pozrieť profil pána Blahu, aby si prečítal všetky tie statusy, všetky tie škaredé, nepravdivé, klamlivé slová o rôznych ľuďoch, kde velebí totalitné režimy. Kde jednoducho sám si do svojich úst klame, sám hovorí veci, ktoré sú nepravdivé. A keď Robert Fico toto nevidí, tak ja mu odporúčam, aby si to pozrel, aby si to naštudoval a potom si uvedomí, kto je v skutočnosti pán poslanec Blaha. Ďakujem veľmi pekne. (Potlesk.)
Číž, Miroslav, podpredseda NR SR (2015-06-18):
Pán poslanec Huba.
Mihál, Jozef, poslanec NR SR (2014-09-16):
Ďakujem. Ja som úžasne rád, že sa diskusia točí hlavne okolo tých 48 000, nič lepšieho sa nemohlo pánovi ministrovi stať, aby takto odviedol pozornosť od ďalších omnoho, omnoho závažnejších rán, ktoré dostanú podnikatelia, ako sú nejaké odpisy auta. Chcem cteným kolegom za vládnu stranu SMER teda pripomenúť, keď hovoria, že takéto drahšie auto by si mal podnikateľ kupovať len keď je v zisku, ale štátni predstavitelia by mali sa teda voziť v luxusných autách za 100 000 eur, tak sa, prosím vás, pozrite na to, ako vyzerá výsledok štátneho rozpočtu. Ak ste si ho nevšimli, sme v deficite, zadlžujeme túto krajinu stále viac a viac, zadlžujeme ju pre naše deti. Ak máte takúto filozofiu, tak potom by ste mali okamžite byť prví hovoriť o tom, že vládni predstavitelia by sa nemali voziť na bavorákoch, ale na nejakých feliciách.
P. Hrušovský, predseda NR SR: (2004-03-02):
Nech sa páči, pani poslankyňa Bollová. D. Bollová, poslankyňa: Ďakujem pekne, pán predseda. Rada by som zostala v tej vecnej rovine, ale nemôžem si odpustiť povedať, že chcem za poslanecký klub Komunistickej strany Slovenska podporiť návrh pána poslanca Čaploviča, aby tento návrh zákona bol stiahnutý, aby neprešiel do druhého čítania a odvolávam sa na zdravý rozum a záujem občana, ktorý by skutočne do toho vysunutého mesta Skalica mal veľmi ťažký prístup. Vopred ďakujem všetkým, ktorí tomu budú rozumieť a pochopia tento náš zámer. Ďakujem.
Paška, Pavol, predseda NR SR (2012-11-30):
Pani poslankyňa Vášáryová.
B. Bugár, podpredseda NR SR: (2005-12-13):
(Hlasovanie.) Prítomných 118, za 80, proti 3, hlasovania sa zdržalo 30, nehlasovalo 5. Návrh zákona sme schválili. Prosím teraz pána poslanca Ivána Farkasa, aby uviedol hlasovania k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1337). Nech sa páči.
Laššáková, Jana, podpredsedníčka NR SR (2015-06-18):
Panie poslankyne, páni poslanci, o malú chvíľu, o dve minúty budeme pokračovať v rokovaní hlasovaním, takže vyhlasujem krátku prestávku do 11.05 hodiny a budeme potom pokračovať v rokovaní hlasovaním o prerokovaných bodoch programu. (Krátka prestávka.) (Po prestávke.)
Glváč, Martin, podpredseda NR SR (2016-11-29):
Vážené panie poslankyne, vážení páni poslanci, otváram, pán poslanec, otváram šiesty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadala pani poslankyňa Bašistová. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 243. Pán minister je na svojom mieste, pán spravodajca takisto. Do rozpravy sa ako jediná ústne prihlásila poslankyňa Soňa Gaborčáková, ktorej odovzdávam týmto slovo. Nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 243.)
Pellegrini, Peter, predseda NR SR (2015-11-20):
Ďalší v rozprave vystúpi pán poslanec Lipšic. Ešte predtým, kým príde k pultu rečníckemu, dovoľte, aby som na balkóne našej sály privítal študentov a pedagógov Strednej odbornej školy z Brezna. Vitajte u nás. (Potlesk v sále.) Nech sa páči, pán poslanec, máte slovo.
Hrušovský, Pavol, podpredseda NR SR (2010-12-16):
Ďakujem pekne. Panie poslankyne, páni poslanci, skôr ako vyhlásim rokovanie 10. schôdze Národnej rady za skončené, dovoľte, aby som vám v mene svojom, ale aj v mene poslaneckého klubu Kresťanskodemokratického hnutia zaželal šťastné, pokojné a veselé vianočné sviatky a do nového roku všetko dobré. Ďakujem pekne. Pán poslanec Mikuš.
Lengvarský, Vladimír, minister zdravotníctva SR (2021-06-22):
Ďakujem za všetky poznámky, ktoré tu boli prednesené, alebo nápady a návrhy. Určite môžem sľúbiť a potvrdiť, čo tu povedala pani poslankyňa, že diskusiu s každou stranou vítam, určite budete prizvaní. Určite sa budeme snažiť, aby inštitút bol nezávislý, nie je to úrad, je to inštitút. A takisto som veľmi opatrný pri jeho financovaní cez nejakú zárobkovú činnosť. Iba toľko k tomu. Ďakujem pekne.
Pellegrini, Peter, predseda NR SR (2015-12-01):
Ďakujem pekne. Pán poslanec Droba.
Jasaň, Viliam, poslanec NR SR (2013-09-25):
Ďakujem pekne. Pán kolega, no, počul som za to obdobie, čo sme spolu v parlamente, už také lepšie argumentačné vystúpenie, než to, čo ste predniesli tu, a dotknem sa len takých dvoch poznámok, lebo vy ste si tak aj dosť vzájomne odporovali vo svojom vystúpení. Dotknem sa tých pätnástich nezaradených poslancov, za ktorých akože bojujete. Myslím si, že to nie je náš problém, ale to je problém tých politických strán, odkiaľ oni odišli, za ktoré kandidovali. Voliči tých strán im dali hlas, vďaka nim sa dostali do parlamentu. Koho teraz oni zastupujú? Tomu ja nerozumiem. Viete, to nech si riešia oni. To nemôžeme teraz reagovať na každého, kto zo strany z rôznych dôvodov odstúpi. Majú na to právo odstúpiť, to im ja neberiem, ale koho zastupujú teraz? Veď v podstate sa dá povedať, že oni zradili tie myšlienky tých voličov, ktorí im dali hlasy. To je jedna poznámka. Druhá poznámka k tým poslaneckým prieskumom. No ja som sa zúčastnil mnohých aj ako opozičný, aj ako koaličný poslanec, ale aj poslanecký prieskum musí mať nejaké svoje pravidlá. To predsa nie je možné, ak mne niekto napíše, a stáva sa mi často, že mi prídu mailom rôzne otázky a akože overené informácie a ja teraz čo? Hneď pôjdem na ministerstvo príslušné a budem zisťovať, či to je pravda? To predsa sa takto nedá robiť! Zoberte si príklad, že pôjdeme desiati, pätnásti, dvadsiati na jedno ministerstvo na tzv. poslanecký prieskum. Veď poslanec, keď chce získať informácie, môže to aj iným spôsobom získať, preštudovať to, a ak sa mu to nebude pozdávať, tak potom, prosím, nech požiada na výbore, vysvetlí a ja nevidím dôvod, prečo by sme my mali zamietať nejaké poslanecké prieskumy, ktoré sú argumentačne... (Prerušenie vystúpenia časomerom.)
Grendel, Gábor, podpredseda NR SR (2021-05-13):
Pán poslanec Susko bol posledný ústne prihlásený do rozpravy. Vyhlasujem rozpravu za skončenú. Chce zaujať stanovisko pán navrhovateľ? Áno, nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 119, proti 11, 1 nehlasoval. Uvedený návrh sme schválili.
Novotný, Viliam, poslanec NR SR (2011-09-08):
Pán predseda, dajte, prosím, hlasovať o návrhu uznesenia nasledujúceho znenia: Národná rada Slovenskej republiky vyslovuje súhlas s použitím štátnych finančných aktív na finančnú stabilizáciu štátnych príspevkových organizácii v pôsobnosti Ministerstva zdravotníctva Slovenskej republiky a Ministerstva obrany Slovenskej republiky, v ktorých prebieha zmena právnej formy zo štátnej príspevkovej organizácie na akciovú spoločnosť, v sume 350 mil. eur.
Grendel, Gábor, podpredseda NR SR (2022-04-28):
Pán poslanec Ondrej Ďurica.
Laššáková, Jana, podpredsedníčka NR SR (2012-06-27):
Pán poslanec Brocka chce reagovať, nech sa páči.
Šuteková, Miriam, poslankyňa NR SR (2021-11-24):
Vážený pán predsedajúci, vážené panie poslankyne, poslanci, informácia obsahuje šesť pozmeňujúcich návrhov. V rozprave bol podaný jeden pozmeňujúci návrh. Nakoľko bol dnes v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Bugár, Béla, podpredseda NR SR (2018-06-19):
Pán minister...
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 137 prítomných, 77 za, 60 sa zdržalo. Konštatujem, že Národná rada sa uzniesla, že prerokuje tento návrh zákona v druhom čítaní. Teraz pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Nech sa páči, pán spravodajca.
Bugár, Béla, podpredseda NR SR (2011-09-13):
Páni poslanci, môžte sa prihlásiť do faktických, aj tak vás tam už je 14 alebo koľko, takže nech sa páči. (Reakcia rečníka.) Nie, nie, nie. Reagovali. Pán poslanec Zajac, na teba reagovali, takže, keď chcú, môžu vo faktických. Nech sa páči, môžeš pokračovať.
Petrák, Ľubomír, poslanec NR SR (2020-12-03):
Pán kolega Dostál, áno, máte pravdu, že ten zákon vrátený pani prezidentkou vysokoškolský ešte nebol schválený a procesne ste to v tejto chvíli urobili úplne korektne s tým, že najskôr bude schválená novela ústavy, až potom bude schválená, schválený zákon vrátený prezidentkou. Potiaľ je to správne. Lenže my máme za sebou rozhovory a diskusie na výbore pre vzdelávanie, vedu, mládež a šport, kde boli, kde došlo k hlasovaniu, kde záver je jednoznačný, kde výsledky, ktoré sú uvedené v spoločnej správe, sú absolútne jednoznačné a nepredpokladám, že po hlasovaní v ústavnoprávnom výbore a vo výbore pre vzdelávanie, kde boli výsledky úplne totožné, že by došlo k odlišnému hlasovaniu v pléne Národnej rady, keď o tých výsledkoch hlasuje rovnaká vládna koalícia. To znamená, to presvedčenie, ktoré som vyslovil, mal som na to oprávnenie, preto lebo sa opieram o výsledky rokovania dvoch výborov, ktorý schválili rovnaké uznesenie a ktoré schválili veci, ktoré sú uvedené aj v spoločnej správe. Takže z tohto pohľadu si myslím, že je ešte čas na to, aby sme sa nad týmto problémom zamysleli a vyriešili ho aj do budúcna úplne korektne. Toto nie je v tejto chvíli žiadne politikárčenie, ale tak ako povedal pán kolega Susko, ak niečo robíme, tak to urobme radšej poriadne alebo to nerobme vôbec.
Baláž, Radovan, poslanec NR SR (2018-12-05):
Keďže sme odhlasovali všetky body zo spoločnej správy, teraz môžeme pristúpiť k hlasovaniu o jedinom podanom pozmeňujúcom návrhu, ktorý som podal ja. Dajte, pán predsedajúci, hlasovať o mojom pozmeňujúcom návrhu.
Ďuriš Nicholsonová, Lucia, podpredsedníčka NR SR (2018-10-16):
Vyhlasujem všeobecnú rozpravu k tomuto bodu za skončenú. V rámci záverečného slova chce, požiadal o slovo pán minister. Nech sa páči.
Žiga, Peter, podpredseda NR SR (2024-09-13):
S reakciou pán poslanec Hlina.
Hrnčiar, Andrej, podpredseda NR SR (2018-02-14):
Pán poslanec Mizík. Dve faktické poznámky sú. Pán poslanec Mizík, nech sa páči.
Dostál, Ondrej, poslanec NR SR (2018-11-28):
Ospravedlňujem sa. Viacerí kolegovia sa dotkli toho, že mám iný názor, ako má poslanecký klub SaS a väčšina jeho členov. Akurát pán poslanec Blaha to demagogicky prekrútil, že tu zaznelo, že SaS je za kompakt. Samozrejme, že nič také nezaznelo, a ja som povedal, že hovorím sám za seba, že s názorom poslaneckého klubu vystúpil Martin Klus. No, kolegovia, ak je vám zvláštne, že v rámci poslaneckého klubu demokratickej politickej strany existujú na rôzne otázky rôzne názory, tak mne je zase zvláštne a divné to, že vám je to divné. Mne to príde, naopak, úplne prirodzené. My mávame v rámci klubu SaS rôzne názory na rôzne veci, diskutujeme o nich, častokrát prídeme k spoločnému názoru a sú veci, kde neprídeme k spoločnému názoru alebo kde ten, kto má iný názor ako klub, to považuje za tak dôležité a za tak, za tak, za tak silné, že má iný názor, a prezentuje ho potom aj v hlasovaní alebo prípadne aj v rozprave. Tak to už v demokratických politických stranách býva. Nechcel som sem, úmyselne som sem neťahal to, že som členom inej politickej strany, OKS, lebo to som nehovoril ako predseda OKS, to som hovoril ako poslanec Národnej rady, ktorý konal podľa svojho vedomia a svedomia. A, pán poslanec Pčolinský, no ak chceme vymeniť súčasnú vládnu koalíciu, tak v tej budúcej budú musieť spolupracovať politické sily, ktoré majú úplne odlišné predstavy, a budú sa musieť vedieť nejako dohodnúť. Čiže budeme musieť komunikovať napriek tomu, že na mnohé veci máme úplne odlišné stanoviská. Teda pokiaľ naozaj toto chcete aj vy, a ak nie je to iba, iba želaním časti demokratickej opozície. Ďakujem.
Baránik, Alojz, poslanec NR SR (2018-09-17):
Ďakujem pekne, pán podpredseda. Cieľom predloženého návrhu je zaviesť sadu opatrení v exekučnej oblasti v prospech exekvovaných osôb bez toho, aby došlo k tzv. exekučnej amnestii. Problém dlhodobo nevymožiteľných pohľadávok voči fyzickým osobám narástol do rozmeru, ktorý má objektívne rozsiahle dopady na pracovný trh. Deformuje sociálne prostredie a zaťažuje justičný systém. Časť dlžníkov z nízkopríjmových skupín v snahe o vyhnutie sa exekúcii, zrážkam zo mzdy, vyhýba sa vstupu na legálny trh práce a pohybujú sa v čiernej ekonomike. Zamestnávatelia, naopak, začínajú pociťovať nedostatok pracovnej sily na obsadenie nižších pracovných pozícií. Toto sú všetko témy, ktoré v súvislosti s týmto návrhom chcem prijať. Viac by som povedal v rozprave, do ktorej sa týmto hlásim.
Šimečka, Michal, podpredseda NR SR (2024-02-06):
Ďalšia prihlásená v rozprave je pani poslankyňa Jurík. A, kolegovia, kolegyne, ak vás zaujíma, čo znamená tá červená bodka za menom, tak to znamená, že tí poslanci a poslankyne už raz prepadli v poradí. Pani poslankyňa, máte slovo.
M. Dzurinda, predseda vlády SR: (2004-10-28):
neprítomní by mali byť dnes iba dvaja ministri. Pán minister Liška, ktorého zastúpi pán minister Palko a pán minister Simon, ktorého zastúpi pán minister Gyurovszky.
Kollár, Boris, predseda NR SR (2021-11-10):
Ďalšia faktická, pán poslanec Kočiš.
Blanár, Juraj, podpredseda NR SR (2022-02-03):
Pán poslanec Šudík, môžete reagovať na faktické poznámky.
Laššáková, Jana, podpredsedníčka NR SR (2013-11-29):
Ďakujem pekne, pán minister, zaujmite miesto určené pre navrhovateľov. Dávam slovo spoločnému spravodajcovi z výboru pre financie a rozpočet Ladislavovi Kamenickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Kaník, Ľudovít, poslanec NR SR (2012-08-09):
Neviem, či pán poslanec Kolesík bol prítomný keď tu na tabuli sme videli aj množstvo prepočtov a grafov, ktoré tu prezentoval pán poslanec Sulík, pretože tie odrážali to, čo som už mnohokrát tu povedal. A t. j., že, áno, stojím si za tým, pretože tu bolo preukázané na číslach, na grafoch, na všetkých možných argumentoch, že 2. pilier pomáha verejným financiám a odľahčuje verejné financie a pomáha Sociálnej poisťovni prežiť, pomáha jej udržať sa na nohách, pomáha jej tým, že odbremeňuje ju od výplaty veľkej časti záväzkov, ktoré by inak niesla sama. A to znamená, týmto jej pomáha prežiť. Takže ja neviem treba len pozorne počúvať alebo naozaj sa pozrieť na tie čísla, tie neklamú. Čísla neklamú, tam si nepomôžeme. Takže, áno, plne si za tým stojím. A ten vývoj to dosvedčuje. A aj tie predikcie budúceho vývoja zasa negatívne predurčujú, keď sa nepamätáme, keď s 1. pilierom niečo nezačneme robiť čo najrýchlejšie a zároveň keď nebudeme udržiavať silný a robustný 2. pilier, tak za chvíľu skolabujeme a dostaneme sa do pozície Grécka, Portugalska, Španielska a ďalších krajín. Stojím si za tým výrokom, pretože naozaj 2. pilier výrazne, výrazne pomáha stabilite verejných financií, znižuje zadlženie, a preto nie je dôležitý len pre dôchodcov, lebo je tiež veľmi dôležitý pre štát ako taký a pre jeho schopnosť financovania.
Bugár, Béla, podpredseda NR SR (2019-09-17):
Ďakujem pekne. Otváram rozpravu. Do rozpravy som dostal jedinú písomnú prihlášku pána poslanca Mihála, ktorého tu nevidím, preto otváram možnosť sa prihlásiť ústne do rozpravy. V ústnej rozprave ako prvý vystúpi pán poslanec, teda navrhovateľ Baláž. Končím možnosť sa prihlásiť do rozpravy. Pán poslanec, nech sa páči, máte slovo.
P. Hrušovský, podpredseda NR SR: (2001-09-05):
O. Keltošová, poslankyňa: Ďakujem, pán predsedajúci. Musím oceniť vystúpenie pána poslanca Brocku v jednom. Urobil si dobrý taký mostík ku svojim návrhom z dielne KDH, len by som chcela upozorniť na určitú schizofréniu, pán poslanec, naozaj na jednej strane nemôžete hovoriť o tom, že vaše daňové návrhy, o ktorých ešte len budeme rokovať, vaše daňové návrhy vytvárajú toľko a toľko zdrojov a pracovných miest, pretože občania o tom zatiaľ málo vedia, odborníci o tom pochybujú, a pritom zároveň hovoriť o návrhu na valorizáciu dôchodkov s tým, že šetríme Sociálnu poisťovňu a odkiaľ nato vezme. Pán poslanec, vy viete veľmi dobre, že Sociálna poisťovňa je neúspešná pod novým manažmentom, mali sme to vo výbore, že klesá výber poistného. Ak klesá výber poistného oproti predchádzajúcim rokom, tak sa obávam, že aj tie vaše návrhy, čo ako dobre mienené, pokiaľ ide o daňové zaťaženie, respektíve zníženie daňového zaťaženia, budú znamenať zase len pokles výberu poistného pre Sociálnu poisťovňu. A druhá poznámka, to už začala hovoriť aj pani kolegyňa Aibeková a iní predrečníci, naozaj štát je najväčším dlžníkom Sociálnej poisťovne. A ak sme hovorili už v rámci návrhu rozpočtu na tento rok o tom, že štát by mal upravovať základnú mieru minimálnej mzdy, z ktorej sa budú odvádzať za štátnych zamestnancov, za verejný sektor zdroje do Sociálnej poisťovne, keby sa to bolo urobilo tak, ako ste to sľubovali, tak dnes sme nemuseli licitovať, či to bude 5 %, 8 %, alebo 10 % momentálne. Je to nedôstojné.
J. Ivančo, poslanec: (2006-08-03):
Vážený pán podpredseda vlády, som presvedčený aj o tom, že jednoducho programové vyhlásenie vlády v časti regionálne školstvo je skutočne málo spracované a úplne málo spracované v časti financovania. Sú tam také závažné vety, ku ktorým sa chcem vyjadriť aj vo svojom vystúpení, ktoré doslova ohrozujú vypracovaný model vo financovaní a môžu spôsobiť obrovské problémy v činnosti škôl a hlavne spôsobia, že celý systém bude, tak ako to bolo predtým, neprehľadný. Ďakujem pekne.
M. Urbáni, poslanec: (2007-10-17):
Ale k obidvom pánom. Nepočúvali ste ma dobre. Ja som najskôr hovoril o tom, že sa musia previesť predtým, než sa to prevedie, ak by sme sa dohodli na zamestnaneckých, všetko previesť na 100-percentnú akciovú spoločnosť so 100-percentnou účasťou štátu. Čiže žiadna privatizácia. A myslím si, keď by 49 % sa dalo zamestnancom, že ich zaangažujem, že ich motivujem k tomu, aby mohli pracovať. Čiže toto je postupnosť. Prvé musí byť prevedená, samozrejme, príspevková organizácia na 100-percentnú štátnu akciovú spoločnosť a potom, ale musí byť predtým založená tá zamestnanecká, lebo na akú by sa to potom previedlo? To by bol partner. Ale to nie je podstatné. Toto nie je krok za týždeň a na jednorazovku. To je proces, ktorý treba pripraviť, zauditovať, vyrátať všetko. Ale myslím si, že povedať, že len jedna forma, to myslím, že nie je správne. Ja nehovorím, že pritom nemôže byť aj niektorá organizácia, ktorú zagarantuje štát, že ju bude saturovať a dotovať. Ďakujem.
Hrnčiar, Andrej, podpredseda NR SR (2017-03-29):
Takže na vystúpenie pána predsedu je jedenásť, procedurálne sa prihlásil pán poslanec Poliačik, trinásť, čiže dvanásť faktických poznámok. Poprosím technikov, aby ste mi vytlačili tento zoznam, nakoľko v zmysle rokovacieho poriadku požiadala o slovo pani... (Reakcia podpredsedníčky L. Ďuriš Nicholsonovej.) Takže procedurálny návrh, pán poslanec Poliačik.
Krošlák, Ján, poslanec NR SR (2021-06-22):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Laurenčík, Milan, podpredseda NR SR (2021-05-04):
Prosím, prezentujme sa a hlasujme o pozmeňujúcom návrhu pána poslanca Viskupiča. (Hlasovanie.) Prítomných 130, za 86, proti 0, zdržalo sa 43, nehlasoval 1. Pozmeňujúci návrh pána Viskupiča sme schválili. Prosím, ďalšie návrhy.
Faič, Vladimír, poslanec NR SR (2022-02-22):
Ďakujem. V uznesení Generálnej prokuratúry sú zadokumentované fakty z odposluchov. Kolegovia ich tu čítajú a znejú hrozivo. Ja tu sledujem celý čas rozpravu. Slušným spôsobom aj kolegovia z koalície sa stavajú k týmto veciam. Niektorí ich nepovažujú za dôležité a za vážne, niektorí dokonca spochybňujú. Vaše vystúpenie, pán poslanec Žiak, je trošku iné. Povedali ste všetko, čo ste pravdepodobne počuli, čítali alebo čo v priestore politiky funguje. Takto ste to asi nesúrodo povedali, ale tá vaša metodika, akým spôsobom sa pokúsiť rozbiť toto uznesenie Generálnej prokuratúry, je vskutku originálna. Ja by som bol rád, keby ste nás poučili o tej metodike, s ktorou ste pristupovali k tomu spochybneniu tohto uznesenia, pretože ste povedali, že to si SMER nejaké odposluchy podával a že čo ich budeme tu počúvať. Skutočne by ma tá metodika zaujímala. Ďakujem.
A. Belousovová, podpredsedníčka NR SR: (2007-10-18):
Nech sa páči, pani poslankyňa, máte slovo.
Brixi, Otto, poslanec NR SR (2015-09-24):
Ďakujem. Pán minister, pán predsedajúci, rovnako ako pri predošlom zákone v zmysle § 73 ods. 1 rokovacieho poriadku vystupujem v prvom čítaní ako určený spravodajca. Návrh zákona spĺňa po formálnoprávnej stránke všetky náležitosti určené v rokovacom poriadku, ako aj v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre ľudské práva a národnostné menšiny. Ako gestorský výbor zároveň navrhol ústavnoprávny výbor s tým, aby výbory prerokovali návrh zákona do 9. novembra tohto roku a gestorský výbor do 10. novembra tohto roku. Zo znenia navrhovanej úpravy je zrejmý účel navrhovanej úpravy. Ako spravodajca určený gestorským výborom odporúčam, aby sa Národná rada po všeobecnej rozprave uzniesla, že návrh zákona prerokuje v druhom čítaní. Zároveň odporúčam návrh zákona prideliť výborom v zmysle rozhodnutia predsedu Národnej rady. Ďakujem pekne.
Vašečka, Richard, poslanec NR SR (2013-05-29):
Ďakujem. Ja by som tiež chcel oceniť tento návrh zákona a pochváliť predkladateľov, teda aj pána poslanca Bašku a ďalších. Aj mne prišli k tomu rôzne podnety. A myslím si, že toto je vec, ako môžeme pomôcť ľuďom na Slovensku, ktorí majú úplne konkrétny reálny problém, ktorí sa snažia nejakým spôsobom napr. gazdovať alebo prevádzkovať iné činnosti. Je to dobrá vec. Tiež poviem, že tento zákon podporím. A tiež si myslím, že ak ide o konkrétne a reálne problémy ľudí, tak by naozaj mala ustúpiť nejaká politika, straníckosť, vládne opozičné zápasy, nielen z našej strany, ale aj z vašej strany. Môžeme sa hádať o nejakých systémových veľkých riešeniach, ale v takýchto veciach by naozaj by naozaj bolo dobré aj toho posledného vagóna byť veľkodušnými a byť grandmi a podporiť to. Takže to je taký apel. Pripájam sa k tomu, k pánu poslancovi Hlinovi. Ďakujem.
Figeľ, Ján, podpredseda NR SR (2015-02-11):
Ďakujem pekne. Na vystúpenie nie sú žiadne faktické poznámky. Takže týmto vyhlasujem všeobecnú rozpravu za skončenú. Chcem sa spýtať navrhovateľa, či chce zaujať stanovisko k rozprave a potom spravodajca. Nie. Ďakujem obidvom, páni. Prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Jána Hudackého a Pavla Zajaca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 513/1991 Zb. Obchodný zákonník v znení neskorších predpisov . Tento návrh zákona má tlač 1368 a návrh na jeho pridelenie na rokovanie výborov je v rozhodnutí predsedu parlamentu č. 1396. Pán poslanec Ján Hudacký, nech sa páči, máte slovo na uvedenie zákona.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 138 poslancov, za 93, proti 14, zdržalo sa 30, nehlasoval 1. Konštatujem, že sme tento návrh schválili. Teraz budeme hlasovať o bode 3 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti, tlač 643. Spoločným spravodajcom je člen výboru pre obranu a bezpečnosť poslanec Ján Benčík. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov , tlač 643.)
Paška, Pavol, predseda NR SR (2012-09-20):
(Hlasovanie.) 143 prítomných, 64 za, 12 proti, 67 sa zdržalo. Tento bod sme neschválili.
Bugár, Béla, podpredseda NR SR (2017-02-09):
Ďakujem. Teraz dávam slovo pánovi poslancovi Petrovi Kresákovi ako spoločnému spravodajcovi, ktorý nás oboznámi s návrhom, ako pokračovať ďalej, nech sa páči.
P. Hrušovský, podpredseda NR SR: (2001-10-23):
J. Benčat, poslanec: Beží mi čas.
Ďuriš Nicholsonová, Lucia, podpredsedníčka NR SR (2017-05-18):
S reakciou pán poslanec Žarnay, nech sa páči.
Šofranko, Mária, poslankyňa NR SR (2022-06-21):
Ďakujem za slovo. Pán kolega síce odišiel, ale budem teda reagovať. Jeho celé vystúpenie bolo vlastne o Igorovi Matovičovi a o kritike. Ja sa to snažím pochopiť, pretože sme koaliční partneri. Budem reagovať na to, že spomenul pani poslankyňu Janu Žitňanskú a strana SaS sa prezentuje ako strana zdravého rozumu. A musím povedať, že mne sa rozum zastavil vtedy, keď táto strana nezahlasovala za pozmeňujúci návrh pani poslankyne Jany Žitňanskej, ktorá chcela pomôcť zdravotne znevýhodneným deťom. Ja som presvedčená, že aj pánovi Viskupičovi, aj nám všetkým ide o pomoc rodinám, a chcem sa teda opýtať strany SaS, s akým návrhom prichádzajú oni. Ďakujem pekne.
Žitňanská, Jana, poslankyňa NR SR (2023-03-16):
Ďakujem veľmi pekne, pán predseda. Kolegyne, kolegovia, spoločná správa neobsahuje žiaden pozmeňujúci ani doplňujúci návrh. V rozprave taktiež neboli podané žiadne pozmeňujúce ani doplňujúce návrhy. Pán predseda, sme v treťom čítaní, prosím, otvorte rozpravu.
B. Bugár, podpredseda NR SR: (2005-09-22):
Dávam slovo poverenému členovi výboru pre hospodárstvo, privatizáciu a podnikanie poslancovi Stanislavovi Janišovi, aby informoval Národnú radu o výsledku prerokovania tohto vládneho návrhu zákona vo výboroch. Nech sa páči.
B. Bugár, podpredseda NR SR: (2002-06-19):
Pristúpime teraz ešte k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon č. 455/1991 Zb. o živnostenskom podnikaní (živnostenský zákon) v znení neskorších predpisov. Vládny návrh zákona ste dostali pred prvým čítaním ako tlač 1469 a spoločnú správu výborov máte v tlači 1469a. Vládny návrh zákona odôvodní minister dopravy, pôšt a telekomunikácií pán Jozef Macejko. Nech sa páči, máte slovo. J. Macejko, minister dopravy, pôšt a telekomunikácií SR: Ďakujem. Vážený pán predsedajúci, vážené panie poslankyne, vážení páni poslanci. Dovoľte mi, aby som z poverenia vlády Slovenskej republiky predložil na rokovanie parlamentu v druhom čítaní vládny návrh zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon č. 455/1991 Zb. o živnostenskom podnikaní v znení neskorších predpisov. Hlavným cieľom navrhovanej novely je harmonizácia vnútroštátnych predpisov s právom Európskej únie v oblasti podnikania v cestnej doprave tak, aby tieto boli ku dňu vstupu Slovenskej republiky do Európskej únie kompatibilné s európskym právom. Novelou zákona sa zabezpečí zosúladenie vykonávania cestnej dopravy v členských štátov EÚ a v Slovenskej republike a možnosť zapojenia slovenských dopravcov do medzinárodnej deľby prepravnej práce. Predmetom reglementácie v Európskej únii sú najmä podmienky vstupu na trh v cestnej doprave a osobitné podmienky, ktoré musia spĺňať dopravcovia pri preprave osôb a tovaru. Návrh novely zákona v porovnaní s doteraz platným zákonom najmä rozširuje s dopravnou z politických dôvodov platnosť zákona aj na vozidlá s celkovou hmotnosťou nad 3,5 tony vrátane vozidiel taxi služby, rozširuje platnosť zákona pri prepravách nebezpečných vecí, živých zvierat a tovaru rýchlo podliehajúceho pokazeniu aj v doprave, ktorá nie je podnikaním, rozširuje požiadavku splnenia finančnej spôsobilosti aj na vnútroštátnu nákladnú a osobnú dopravu, novo definuje požiadavku na odbornú spôsobilosť, bližšie definuje verejný záujem v pravidelnej osobnej doprave a spresňuje spôsob financovania výkonov vo verejnom záujme. Tiež si dovoľujem ešte uviesť, že rozsah pôsobnosti správnych orgánov sa prijatím navrhovanej novely v porovnaní s terajšou úpravou mení len zavedením povoľovacej činnosti v medzinárodnej cestnej nákladnej doprave, v medzinárodnej nepravidelnej autobusovej doprave a v medzinárodnej taxi službe, čo taktiež vyplýva z uzavretých medzivládnych dohôd a niektorých nariadení Európskej únie. Vážené panie poslankyne, vážení páni poslanci, k spoločnej správe výborov za predkladateľa vyjadrujem súhlasné stanovisko k uvedeným pozmeňujúcim návrhom, ktoré gestorský výbor odporúča prijať. Týmto prosím ctený parlament o odsúhlasenie vládneho návrhu zákona, ktorý som uviedol. Ďakujem vám za pozornosť.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 78 poslancov, zdržalo sa 59. Tento bod zo spoločnej správy sme schválili.
Jurinová, Erika, podpredsedníčka NR SR (2013-06-25):
Kľud, páni poslanci.
M. Mamojka, poslanec: (2008-11-04):
(Prerušenie rokovania o 11.59 hodine.) (Pokračovanie rokovania o 14.02 hodine.)
Pollák, Peter, poslanec NR SR (2022-02-18):
Ďakujem pekne. Ja sa dotknem tvojej rozpravy, Igor, a bola tu jedna časť, kedy Fico sa obrátil tu na nás poslancov koalície a začal sa nám takto vyhrážať. A kvôli komu sa nám takto vyhrážal? A môžme to rovno pomenovať. Bol, je to Imrecze, Brheľ, Kičura, Bödör, Kováčik. On sa nebojí spravodlivého konania, lebo zrejme nemá, neni nič na neho, ale on sa reálne bojí výpovedí týchto ľudí, lebo keď začnú vypovedať títo ľudia v neprospech Fica a niečo prezradia, tak bude zle. Preto všetky tie tlačovky, kampane, referendá, videjká, odvolávania môžeme brať my ako nejaké odkazy pre tých ľudí, že nebojte sa, ja som tu, ja vás nepotopím, a teda ja keď prídem, tak vyjdete z tej basy. Následne keď napríklad Tibora Gašpara prepustili, tak ho pozval do politiky a takto očakávam, že zavolá možno aj Černáka. A toto je asi zrejme také naučené od fašistov, lebo oni na kandidátku dávajú na najvyššie miesta práve tých, ktorí majú najviac zahltený register trestov. Teda čím väčší trestanec, tým vyšší, tým vyššie miesto na kandidátke. Čiže v tomto sa naučili niečo od fašistov. Fašisti sa niečo učia od komunistov a komunisti sa niečo učia od fašistov. Ďakujem.
Dostál, Ondrej, poslanec NR SR (2019-04-03):
Pán poslanec Mizík, prirovnávanie Európskej únie k Sovietskemu zväzu je absolútne na hlavu. Problémom Sovietskeho zväzu nebolo, že tlačil nejaké nariadenia alebo smernice, problémom Sovietskeho zväzu bolo, že bol totalitným štátom, kde vládla jedna strana, kde vládlo jedno politbyro, že sa tam porušovali základné práva a slobody, nie to, akým spôsobom bol organizovaný. A keď sa zo sféry vplyvu Sovietskeho zväzu rozhodla odísť nejaká krajina, tak prišli tanky ako v roku 1956 do Maďarska alebo v roku 1968 do Československa. Keď sa nejaká krajina rozhodne, že vystúpi z Európskej únie, má tú možnosť, môže sa tak rozhodnúť. Veľká Británia si odhlasovala v referende, že chce vystúpiť z Európskej únie, a teraz, keď s tým má problém, tak má s tým problém iba preto, že sa jej parlament nie je schopný dohodnúť na konkrétnej forme odchodu. Ale žiadne tanky z Bruselu do Veľkej Británie neprišli ani neprídu. Európska únia je združenie suverénnych krajín, ktoré sa môžu rozhodnúť, že toto spoločenstvo opustia. Pre Slovensko by to bolo veľmi nerozumné rozhodnutie, pretože je v záujme slovenského národa, ktorého zánikom tu strašíte, aby bol členskou krajinou Európskej únie, lebo jednoznačne výhody a prínosy členstva v Európskej únii pre Slovensko a pre všetkých jeho občanov prevažujú nad negatívami.